Document ID: 31990D0230

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 3ης Μαΐου 1990
που τροποποιεί τους πίνακες των οργανισμών τυποποίησης οι οποίοι απαριθμούνται στο παράρτημα της οδηγίας 83/189/ΕΟΚ
(90/230/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 83/189/ΕΟΚ του Συμβουλίου της 28ης Μαρτίου 1983 για την καθιέρωση διαδικασίας πληροφόρησης στον τομέα των τεχνικών προτύπων και προδιαγραφών (1), όπως τροποποιήθηκε τελευταία από την οδηγία 88/132/ΕΟΚ (2), και ιδίως το άρθρο 2 παράγραφος 1,
τη γνώμη της μόνιμης επιτροπής που έχει συσταθεί σύμφωνα με το άρθρο 5 της οδηγίας 83/189/ΕΟΚ,
Εκτιμώντας:
ότι στο άρθρο 2 παράγραφος 1 της οδηγίας 83/189/ΕΟΚ προβλέπεται ότι η Επιτροπή μπορεί να τροποποιήσει ή να συμπληρώσει τους καταλόγους των οργανισμών τυποποίησης που προβλέπονται στο παράρτημα της οδηγίας βασιζόμενη σε κοινοποιήσεις εκ μέρους των κρατών μελών·
ότι με κοινοποιήσεις από διάφορα κράτη έχει ζητηθεί η ενημέρωση των καταλόγων αυτών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κατάλογος που περιλαμβάνεται στο παράρτημα της οδηγίας 83/189/ΕΟΚ αντικαθίσταται από τον κατάλογο που περιλαμβάνεται στο παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 3 Μαΐου 1990.

Labels: 7
3
15